stanford-oval/wikipedia huggingface dataset:
แน็งมย็อน

| --- | --- |
แน็งมย็อนในชาม
ชื่ออื่น: แร็งมย็อน, หมี่เย็น
ประเภท: คุกซู
แหล่งกำเนิด: เกาหลี
ภูมิภาค: เปียงยาง, ฮัมฮึง
ชาติที่มีอาหารประจำชาติที่เกี่ยวข้อง: เกาหลี
อุณหภูมิเสิร์ฟ: เย็น
ส่วนผสมหลัก: บะหมี่
รูปแบบอื่น: มุลแน็งมย็อน, พีบิมแน็งมย็อน, ฮเวแน็งมย็อน
พลังงาน (ต่อหน่วยบริโภค 100 กรัม): 96 กิโลแคลอรี (402 กิโลจูล)
 ตำราอาหาร: แน็งมย็อน   สื่อ: แน็งมย็อน
| --- | --- |
ชื่อในเกาหลีใต้
ฮันกึล: 냉면
ฮันจา: 冷麵
อาร์อาร์: Naengmyeon 
เอ็มอาร์: Naengmyŏn 
IPA: /nɛŋ.mjʌn/
| --- | --- |
ชื่อในเกาหลีเหนือ
โชซ็อนกึล: 랭면
ฮันจา: 冷麵
อาร์อาร์: Raengmyeon 
เอ็มอาร์: Raengmyŏn 
IPA: /ɾɛŋ.mjʌn/
แน็งมย็อน (เกาหลี: 냉면; ฮันจา: 冷麵; อาร์อาร์: naengmyeon; เป็นชื่อเรียกในเกาหลีใต้) หรือ แร็งมย็อน (เกาหลี: 랭면; เอ็มอาร์: raengmyŏn; เป็นชื่อเรียกในเกาหลีเหนือ) เป็นอาหารจานบะหมี่จากเกาหลีเหนือ ประกอบด้วยเส้นหมี่เส้นยาวและบางทำมาจากแป้ง นิยมใช้แป้งบักวีต (메밀) แต่ก็มีที่ใช้แป้งมันฝรั่ง แป้งมันเทศ และแป้งเท้ายายม่อมญี่ปุ่น (칡) เช่นกัน
ในปัจจุบัน มุลแน็งมย็อน (물냉면) ถือเป็นแน็งมย็อนแบบที่นิยมรับประทานในฤดูร้อน กระนั้น ในอดีตนิยมทานในฤดูหนาว
ประวัติศาสตร์

ในเอกสารสมัยศตวรรษที่ 19 ชื่อ ทงกุกเซชีกี (동국세시기, 東國歲時記) ระบุว่า แน็งมย็อน มีทำมาตั้งแต่สมัยจักรวรรดิโชซ็อน และเป็นอาหารจากเกาหลีเหนือนิยมมากเป็นพิเศษในเปียงยางและฮัมฮึง ก่อนจะกลายมาเป็นที่นิยมไปทั่วทั้งคาบสมุทรเกาหลีหลังเกิดสงครามเกาหลีขึ้น
รูปแบบ

มุลแน็งมย็อน มีที่มาจากเปียงยาง เป็นอาหารที่นิยมทานในฤดูร้อน ส่วน พีบิมแน็งมย็อน (비빔냉면) คือแน็งมย็อนใส่น้ำพริก พีบิมแน็งมย็อน ชนิดมีที่มาจากฮัมฮึง เรียกว่า ฮเวแน็งมย็อน (회냉면) มีการเพิ่มปลาดิบดอง (ฮเว) ลงไปด้วย
ชุงกุกแน็งมย็อน (중국냉면) เป็นหมี่เย็นเกาหลีที่ได้รับอิทธิพลจากจีน ส่วนอาหารจานเดียวกันนี้ในจีนเรียกว่า "หมี่เย็นเกาหลี" (朝鲜冷面) หรือ "หมี่เย็นจีนตะวันออกเฉียงเหนือ" (东北冷面) เป็นที่นิยมมากในแถบตะวันออกเฉียงเหนือของจีนซึ่งมีพรมแดนติดกับเกาหลีเหนือ
ในวัฒนธรรม

ในรายการปกิณกะ อินฟินิตแชลลินจ์ ของเกาหลีใต้ พัก มย็อง-ซู และเจสซิกา ช็อง อดีตสมาชิกเกิลส์เจเนอเรชัน ได้ร่วมกันแสดงดนตรีและร้องเพลง "แน็งมย็อน" ซึ่งตั้งชื่อตามชื่อของอาหารจานนี้ เพลงนี้กลายเป็นเพลงยอดนิยมเพลงหนึ่ง
ระหว่างการประชุมสุดยอดครั้งแรกระหว่างคิม จ็อง-อึน ผู้นำเกาหลีเหนือ กับมุน แจ-อิน ผู้นำเกาหลีใต้ คิมได้มอบแร็งมย็อนแบบเปียงยางเป็นของขวัญแก่มุน
รัฐบาลพระราชอาณาจักรลาวพลัดถิ่น

| รัฐบาลพระราชอาณาจักรลาว ຣັຖບາລ​​ພຣະ​​ຣາ​ຊອາ​ນາ​ຈັກຣ໌​ລາວ ພຣະຣາຊອານາຈັກຣ໌ລາວ (พระราซอานาจักร์ลาว) |
| --- | --- |
   ธงชาติ     ตราแผ่นดิน  
คำขวัญ: "ชาติ ศาสนา ภาษา พระมหากษัตริย์ รัฐธรรมนูญ ประชาธิปไตย เอกราชวัฒนาถาวร"
เพลงชาติ: เพลงชาติลาว (เนื้อร้อง 2490)
ดินแดนที่รัฐบาลพลัดถิ่นอ้างสิทธิ์
เมืองหลวง: เวียงจันทน์ (นิตินัย) ทำเนียบรัฐบาลพลัดถิ่นจัดตั้ง ณ เกรส์แฮมออริกอน สหรัฐ (พฤตินัย)
การปกครอง: รัฐบาลพลัดถิ่น

• พระมหากษัตริย์ : สมเด็จเจ้าฟ้าชายสุริวงศ์สว่าง
• นายกรัฐมนตรีพลัดถิ่น : ไม่เป็นที่ทราบแน่ชัด
 
ก่อตั้ง

• การประกาศจัดตั้ง : 6 มีนาคม พ.ศ. 2546
 
รหัส ISO 3166: LA
รัฐบาลพระราชอาณาจักรลาว (อังกฤษ: The Royal Lao Government in Exile; RLGE; ลาว: ຣັຖບາລ​​ພຣະ​​ຣາ​ຊອາ​ນາ​ຈັກຣ໌​ລາວ) เป็นรัฐบาลพลัดถิ่นของพระราชอาณาจักรลาวซึ่งกระทำการเคลื่อนไหวโดยกลุ่มผู้นิยมระบอบพระมหากษัตริย์ลาว
ขบวนการนิยมกษัตริย์ลาวได้อยู่ฝ่ายตรงข้ามกับสาธารณรัฐประชาธิปไตยประชาชนลาว (สปป.ลาว) เป้าหมายคือฟื้นคืนระบอบกษัตริย์ในลาว โดยมีรูปแบบการปกครองแบบประชาธิปไตยอันมีพระมหากษัตริย์ทรงเป็นประมุข รัฐบาลพลัดถิ่นนี้ยังมีแนวความเชื่อที่ว่าการฟื้นคืนสถาบันองค์มหากษัตริย์สามารถสร้างประชาธิปไตยที่แท้จริงในลาว เพื่อรับรองความเป็นอิสรภาพ การพิพากษาคดี สันติภาพของประชาชนลาวทั้งปวง ผู้นำของรัฐบาลพลัดถิ่นนี้คือ ท้าวคำผุย สีสวัสดี
รัฐบาลพลัดถิ่นได้จัดตั้งขึ้นโดยกลุ่มคนลาวที่ยังนิยมระบอบกษัตริย์ที่เมืองเกรส์แฮมออริกอน สหรัฐอเมริกา
ส่วนพระมหากษัตริย์(พระเจ้ามหาชีวิต) คือสมเด็จเจ้าฟ้าชายสุริวงศ์ สว่าง ได้ทรงลี้ภัยประทับอยู่ที่คฤหาสน์ส่วนพระองค์ที่ประเทศฝรั่งเศส
อย่างไรก็ตามรัฐบาลราชอาณาจักรลาวพลัดถิ่นนี้ถือได้ว่าเป็นขบวนการเคลื่อนไหวใต้ดินนิยมกษัตริย์ที่ผิดกฎหมายในประเทศลาว (สปป.ลาว) และไม่ได้รับการรับรองจากทางการสหรัฐอเมริกา
พระมหากษัตริย์ (เจ้ามหาชีวิต) (ผู้อ้างสิทธิในราชบัลลังก์)

| # | ผู้อ้างสิทธิในราชบัลลังก์ | รูป | ครองราชย์ | พ้นจากตำแหน่ง | หมายเหตุ |
| --- | --- | --- | --- | --- | --- |
| 1 | เจ้าสุริวงศ์ สว่าง |  | 2 พฤษภาคม 2521 |  | เป็นพระราชบุตรของสมเด็จเจ้าฟ้าชายมกุฎราชกุมารวงศ์สว่าง |
นายกรัฐมนตรีพลัดถิ่น (มาจากการแต่งตั้งและรับรองโดยพระมหากษัตริย์)

| # | นายกรัฐมนตรีพลัดถิ่น | รูป | ดำรงตำแหน่ง | พ้นจากตำแหน่ง | หมายเหตุ |
| --- | --- | --- | --- | --- | --- |
| 1 | ท้าวคำผุย สีสวัสด์ |  | 6 พฤษภาคม 2546 | 18 ตุลาคม 2566 | 25 มีนาคม ค.ศ. 2005 ในเมืองแซคราเมนโต รัฐแคลิฟอร์เนีย สหรัฐอเมริกาสมาชิกรัฐบาลพระราชอาณาจักรลาวพลัดถิ่นเสนอชื่อโหวต ท้าว คำผุย สีสวัสดี ให้ดำรงตำแหน่งนายกรัฐมนตรีของรัฐบาลลาวพลัดถิ่นและได้รับความไว้วางพระราชหฤทัยจากเจ้าสุริวงศ์ สว่างโดยทรงให้การแต่งตั้งและรับรองเป็นนายกรัฐมนตรี  25 กันยายน ค.ศ. 2010 ในเมืองนิวไอเบเรีย, รัฐลุยเซียนา, สหรัฐอเมริกา สมาชิกของรัฐบาลพระราชอาณาจักรลาวพลัดถิ่นเสนอให้ท้าวคำผุย สีสวัสดีดำรงตำแหน่งนายกรัฐมนตรีของรัฐบาลลาวพลัดถิ่นไปตลอดชีวิตจนกว่าประชาธิปไตยจะกลับคืนสู่ประเทศลาว |
| 2 | ไม่ทราบ |  | ไม่ทราบ |  | หลังจากท้าวคำผุย สีสวัสด์ได้ถึงแก่อสัญกรรม ไม่มีข้อมูลที่แน่ชัดว่าใครเป็นนายกรัฐมนตรีของรัฐบาลพลัดถิ่นในปัจจุบัน |
การก่อการร้าย

หลังจากมีการเปลี่ยนแปลงทางการเมืองในลาว ราชอาณาจักรลาวล่มสลาย ได้มีการก่อตั้งสาธารณรัฐประชาธิปไตยประชาชนลาวขึ้น กลุ่มราชอาณาจักรลาวที่เหลือได้จัดตั้งขบวนการต่อต้านลาวโดยมีเป้าหมายก่อการร้ายเพื่อเปลี่ยนแปลงการปกครองและฟื้นฟูระบอบกษัตริย์โดยได้รับเงินสนับสนุนจากรัฐบาลพระราชอาณาจักรลาวพลัดถิ่น
ต่อมาเมื่อวันที่ 3 มิถุนายน ค.ศ. 2004 นายณรงค์ สุวรรณบุปผา หรือมีชื่อจริงว่า ท้าวสีสุก ไชยแสง อายุ 41 ปี ได้รับการแต่งตั้งจากเจ้าสุริวงศ์ สว่าง เป็นหัวหน้ากลุ่มขบวนการต่อต้านลาวเป็นแกนนำคนสำคัญของขบวนการต่อต้านประเทศลาว ได้นำกำลังติดอาวุธบุกยึดด่านวังเตา เมืองโพนทอง แขวงจำปาสัก ประเทศลาว เมื่อเช้ามืดวันที่ 3 กรกฎาคม ค.ศ. 2000 ได้มีการจับชาวบ้านในพื้นที่ดังกล่าวเป็นตัวประกันไว้จำนวนหนึ่ง ถือเป็นการก่อการร้ายข้ามพรมแดนระหว่างประเทศ
การตัดสินของศาลประชาชนลาว มีขึ้นภายหลังทางการไทย ส่งตัวผู้ร่วมในขบวนการต่อต้านลาว ให้กับทางการลาวหลังผู้ร่วมขบวนการทั้งหมดพ้นโทษจากการคุมขังในเรือนจำไทย ข้อหาหลบหนีเข้าเมือง
การเคลื่อนไหวของขบวนการต่อต้านลาวได้สร้างความหนักใจแก่รัฐบาลไทย ซึ่งเกรงว่าจะกระทบความสัมพันธ์ระหว่างไทยกับลาว จึงมีการกวาดล้างจับกุมกลุ่มที่เคลื่อนไหวเป็นระลอก
สื่อวิดิโอ

การก่อการร้ายของกลุ่มพระราชอาณาจักรลาวพลัดถิ่นที่ด่านวังเตา ปี ค.ศ. 2000 ที่ยูทูบ
เกาะตาชัย

| --- | --- |

ภูมิศาสตร์
ที่ตั้ง: ทะเลอันดามัน
พื้นที่: 12 ตารางกิโลเมตร (4.6 ตารางไมล์)
การปกครอง
 ไทย
จังหวัด: พังงา
อำเภอ: ท้ายเหมือง
ตำบล: ลำแก่น
ข้อมูลอื่น ๆ
เขตเวลา: UTC+07:00
รหัสไปรษณีย์: 82210
เกาะตาชัย เป็นเกาะในอุทยานแห่งชาติหมู่เกาะสิมิลัน ในตำบลลำแก่น อำเภอท้ายเหมือง จังหวัดพังงา อยู่ไม่ไกลจากหมู่เกาะสุรินทร์ เหตุที่ชื่อเกาะตาชัยเพราะตาชัยเป็นผู้พบเกาะนี้ เป็นส่วนหนึ่งของอุทยานแห่งชาติหมู่เกาะสิมิลันเมื่อ พ.ศ. 2541 เริ่มเปิดให้นักท่องเที่ยวได้ตั้งแต่วันที่ 15 ตุลาคม พ.ศ. 2556 บนเกาะไม่มีที่พัก ไม่มีอาหารขาย มีสิ่งอำนวยความสะดวกคือห้องน้ำแยกชายหญิงเป็นสัดส่วน
เกาะตาชัยมีพื้นที่ 12 ตารางกิโลเมตร และมีชายหาดเพียงแห่งเดียวอยู่ทางด้านทิศตะวันออกของเกาะยาวประมาณ 700 เมตร คนท้องถิ่นเรียกกันว่า หาดหน้าเกาะ ชายหาดมีทรายขาวละเอียด น้ำทะเลสีฟ้าใส มีแนวปะการังและปลาหลากหลายชนิด สามารถเล่นน้ำ ดำน้ำตื้น รวมไปถึงสามารถดำน้ำลึกได้ที่บริเวณกองหินใต้น้ำใกล้หัวแหลมทางด้านใต้ของเกาะ ซึ่งเป็นจุดที่นักดำน้ำมีโอกาสจะพบเห็นฉลามวาฬและปลากระเบนราหูได้มากที่สุดจุดหนึ่งของทะเลไทยฝั่งอันดามัน มีพืชและสัตว์เฉพาะถิ่นอย่างสาหร่ายใบมะกรูด ปูเสฉวนยักษ์ หอยมรกตซึ่งเป็นหอยชนิดใหม่ พบเพียงแห่งเดียวบนเกาะตาชัย รวมถึงพบปูไก่ซึ่งเป็นปูน้ำจืดขนาดใหญ่ที่มีเสียงร้องคล้ายไก่
คาเฟ่เลโอโปลด์

| เลโอโปลด์คาเฟ่ Leopold Cafe |
| --- | --- |
เลโอโปลด์คาเฟ่
ข้อมูลร้านอาหาร
ก่อตั้ง: ค.ศ. 1871 (1871)
เจ้าของปัจจุบัน: Iranis, Sherezad Dastur, New York City, Pers and Company.
ประเภทอาหาร: หลากหลายลย
เมือง: มุมไบ
รัฐ: มหาราษฏระ
ประเทศ: ประเทศอินเดีย
พิกัด: 18°54′51″N 72°49′27″E﻿ / ﻿18.9142°N 72.8241°E﻿ / 18.9142; 72.8241
ข้อมูลอื่น ๆ: เปิดทุกวัน 7:30 - 0:00
เว็บไซต์: LeopoldCafe.com
เลโอโปลด์คาเฟ่แอนด์บาร์ (อังกฤษ: Leopold Cafe and Bar) เป็นร้านอาหารและบาร์ขนาดใหญ่และเป็นที่นิยม บนถนนโคลาบา ในย่านโคลาบา (Colaba) ของเมืองมุมไบ ประเทศอินเดีย ตรงข้ามสถานีตำรวจนครบาลโคลาบา ที่นี่เคยถูกโจมตีเป็นแห่งแรก ๆ ระหว่างเหตุการณ์ก่อการร้ายทั่วมุมไบในปี 2008
เลโอโปลด์คาเฟ่ก่อตั้งขึ้นในปี 1871 โดยชาวอิรานี (Irani; คำที่คนอินเดียใช้เรียกชาวโซโรอัสเตอร์ในมุมไบที่เข้ามาในอินเดียจากแถบอิหร่านในศตวรรษที่ 19 ตรงกับข้ามกันกับกลุ่ม "ปาร์ซี"; Parsi) ชาวอิหร่านโซโรอัสเตอร์จำนวนมากที่อพยพเข้ามาในมุมไบและอินเดียในช่วงศตวรรษที่ 19-ต้นศตวรรษที่ 20 ได้เปิดร้านอาหารที่มักถูกเรียกว่าเป็นอิรานีคาเฟ่ (Irani café) ตอนแรกที่นี่เปิดเป็นร้านขายส่งน้ำมันสำหรับประกอบอาหาร และเคยเปิดเป็นทั้งร้านอาหาร ร้านร้า และร้านขายยา (จึงเป็นที่มาของชื่อเลโอโปลด์คาเฟ่แอนด์สตอรส์ ("Leopold Cafe & Stores"))
หลังถูกโจมตีในเหตุการณ์ก่อการร้ายทั่วมุมไบในปี 2008 เลโอโปลด์คาเฟ่เลือกที่จะคงบางส่วนเป็นหลักฐานย้ำเตือนถึงเหตุการณ์ในครั้งนั้นไว้ ในขณะที่เป้าหมายที่ถูกโจมตีแห่งอื่น ๆ เช่นโรงแรมทัชมาฮาลพาเลซได้ซ่อมแซมส่วนต่าง ๆ ที่ถูกทำลายไปหมดแล้ว
ที่นี่เป็นหนึ่งในอิรานีคาเฟ่ (Irani Cafe) ไม่กี่แห่งที่ยังคงเปิดให้บริการอยู่และมีกิจการที่ดำเนินไปอย่างดี ในขณะที่ส่วนใหญ่คาเฟ่อิรานีได้เริ่มค่อย ๆ จางหายไปจากอินเดียแล้ว
คาโอริ ชิมิซุ

| คาโอริ ชิมิซุ |
| --- | --- |
清水 香里
เกิด:  (1983-05-21) 21 พฤษภาคม ค.ศ. 1983 (41 ปี) โตเกียว ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 1990 – ปัจจุบัน
องค์การ: ไร้สังกัด
ส่วนสูง: 152 ซม.
คาโอริ ชิมิซุ (ญี่ปุ่น: 清水 香里; โรมาจิ: Shimizu Kaori, เกิด 21 พฤษภาคม 1983) เป็นนักพากย์ และ นักแสดง ชาวญี่ปุ่น (อดีตนักแสดงเด็ก) เกิดที่โตเกียว เคยสังกัดค่าย THREETREE แต่ปัจจุบันไม่ได้สังกัดอยู่กับค่ายใด
เธอเริ่มงานในวงการบันเทิงในฐานะนักแสดงเด็ก เมื่ออายุ 6 ขวบ และเปิดตัวในฐานะนักพากย์ในปี 1998
คาลิด

| คาลิด |
| --- | --- |
คาลิดเมื่อเดือน ตุลาคม พ.ศ. 2560
เกิด: คาลิด ดอนเนล โรบินสัน 11 กุมภาพันธ์ พ.ศ. 2541 (26 ปี) ฟอร์ต สจ๊วต รัฐจอร์เจีย สหรัฐอเมริกา
อาชีพ:  นักร้อง  นักแต่งเพลง 
ปีปฏิบัติงาน: พ.ศ. 2559-ปัจจุบัน
อาชีพทางดนตรี
แนวเพลง: ริทึมแอนด์บลูส์
เครื่องดนตรี: เสียงร้อง
ค่ายเพลง:  Right Hand  อาร์ซีเอเรเคิดส์  โคลัมเบีย 

เว็บไซต์: khalidofficial.com
 นักดนตรี
คาลิด ดอนเนล โรบินสัน (อังกฤษ: Khalid Donnel Robinson) (เกิด 11 กุมภาพันธ์ พ.ศ. 2541) เป็นนักร้องและนักแต่งเพลงชาวอเมริกัน คาลิดได้เซ็นสัญญากับ Right Hand Music Group และ อาร์ซีเอเรเคิดส์ ซึ่งได้ปล่อยซิงเกิลแรก Location ออกมาในเดือน กรกฎาคม พ.ศ. 2559 และติดอันดับสูงสุดเป็นอันดับที่ 16 บน บิลบอร์ดฮอต 100 ของสหรัฐอเมริกา และได้รับใบรับรองระดับ Quadruple platinum ที่ออกโดย สมาคมผู้ประกอบกิจการเพลงของสหรัฐอเมริกา (RIAA) อีกด้วย สตูดิโออัลบั้มแรกของเขาในชื่อ American Teen ถูกปล่อยออกมาในวันที่ 3 มีนาคม พ.ศ. 2560 และเป็นผลให้เขามีเพลงที่ติดอันดับท็อป 10 หลายเพลง และได้ถูกเสนอชื่อเข้าชิงรางวัลแกรมมีถึง 5 รางวัล
ชีวิตช่วงแรก

คาลิด โรบินสัน เกิดเมื่อวันที่ 11 กุมภาพันธ์ พ.ศ. 2541 ณ ฟอร์ต สจ๊วต รัฐจอร์เจีย สหรัฐอเมริกา เขาใช้ชีวิตวัยเด็กในหลายสถานที่รวมไปถึง ฟอร์ต แคมป์เบลล์ รัฐเคนทักกี ฟอร์ต ดรัม นิวยอร์ก และอยู่ใน ไฮเดิลแบร์ค เยอรมนี ด้วยกันถึง 6 ปี เนื่องจากแม่ของคาลิด Linda Wolfe มีอาชีพอยู่ในกองทัพซึ่งทำงานเป็นเจ้าหน้าที่เทคนิค และได้กลายมาเป็นสมาชิกวงคอรัสของกองทัพอีกด้วย ในสมัยมัธยมปลาย คาลิดได้เลือกเรียนร้องเพลงและแสดงละครเวที และเมื่อถึงมัธยมปีที่ 5 ครอบครัวของเขาก็ได้ย้ายไปอาศัยอยู่ที่ เอลแพโซ (รัฐเท็กซัส)
ชีวิตส่วนตัว

ในวันที่ 22 พฤศจิกายน พ.ศ. 2567 คาลิดได้ออกมาเปิดเผยว่าเขาเป็นชายรักร่วมเพศผ่านทางทวิตเตอร์
แนวดนตรีและแรงอิทธิพล

เพลงของคาลิดเน้นหนักไปในแนวของ ริทึมแอนด์บลูส์ และป็อป ทั้งเขาสามารถร้องเพลงได้ทั้งในระดับ แบริโทนและเทเนอร์ หรือเรียกได้ว่าเป็น แบริเทเนอร์ คาลิดมีช่วงเสียงอยู่ใน 2 อ็อกเทฟ ตั้งแต่ G2 ไปจนถึง B♭4 และคาลิดก็ได้ยกให้แม่ของเขาเป็นแรงบันดาลใจหลักในอาชีพนักดนตรีของตัวเอง
ผลงานเพลง

American Teen (2560)
Free Spirit (2562)
Sincere (2567)
แหล่งข้อมูลอื่น

เว็บไซต์ทางการ
คณะวิศวกรรมศาสตร์ มหาวิทยาลัยเกษตรศาสตร์

| --- | --- |
Faculty of Engineering, Kasetsart University

สถาปนา: 1 สิงหาคม พ.ศ. 2481; 86 ปีก่อน (2481-08-01) (โรงเรียนช่างชลประทาน กรมชลประทาน) พ.ศ. 2497; 70 ปีที่แล้ว (2497) (คณะวิศวกรรมชลประทาน ในเครือของมหาวิทยาลัยเกษตรศาสตร์) พ.ศ. 2509; 58 ปีที่แล้ว (2509) (คณะวิศวกรรมศาสตร์ มหาวิทยาลัยเกษตรศาสตร์)
สังกัดการศึกษา: มหาวิทยาลัยเกษตรศาสตร์
คณบดี: ศ.ดร.วันชัย ยอดสุดใจ
ที่อยู่: 50 ถนนงามวงศ์วาน แขวงลาดยาว เขตจตุจักร กรุงเทพมหานคร 10900
สี:   สีเลือดหมู
เว็บไซต์: www.eng.ku.ac.th

คณะวิศวกรรมศาสตร์ มหาวิทยาลัยเกษตรศาสตร์ เป็นคณะวิศวกรรมศาสตร์ในประเทศไทยที่เก่าแก่เป็นอันดับ 2 ต่อจากคณะวิศวกรรมศาสตร์ จุฬาลงกรณ์มหาวิทยาลัย ผลิตบัณฑิตในสาขาวิชาวิศวกรรมศาสตร์ทั้งระดับปริญญาตรี โท และเอก
ประวัติ

คณะวิศวกรรมศาสตร์ มหาวิทยาลัยเกษตรศาสตร์ ถือกำเนิดมาจาก โรงเรียนช่างชลประทาน สังกัดกรมชลประทาน กระทรวงเกษตราธิการ ซึ่งได้ก่อตั้งเมื่อวันที่ 1 สิงหาคม พ.ศ. 2481 โดยระยะแรกเป็นหลักสูตรประกาศนียบัตรช่างชลประทาน และมีประวัติความเป็นมายาวนานก่อนจะได้รับการจัดตั้งให้เป็นคณะวิศวกรรมศาสตร์ อย่างเป็นทางการและได้มีการพัฒนาการต่าง ๆ เรื่อยมา ดังนี้
พ.ศ. 2481 หม่อมหลวงชูชาติ กำภู ได้จัดตั้งโรงเรียนช่างชลประทาน สังกัดกรมชลประทาน (สามเสน) กระทรวงเกษตราธิการ เมื่อวันที่ 1 สิงหาคม พ.ศ. 2481 โดยเปิดทำการเรียนการสอนหลักสูตรประกาศนียบัตรช่างชลประทาน (2 ปี) เพื่อผลิตช่างชลประทานให้เป็นกำลังสำคัญของกรมชลประทาน สำหรับการสำรวจ การออกแบบ การก่อสร้าง การบริหารงานก่อสร้างและบำรุงรักษาโครงการชลประทาน
พ.ศ. 2494 เปลี่ยนชื่อเป็น “โรงเรียนการชลประทาน” สมทบเข้าเป็นเครือของมหาวิทยาลัยเกษตรศาสตร์
พ.ศ. 2497 จัดตั้ง “คณะวิศวกรรมชลประทาน” ในเครือของมหาวิทยาลัยเกษตรศาสตร์
พ.ศ. 2498 ย้ายคณะฯ จากกรมชลประทาน สามเสน ไปที่กรมชลประทาน ปากเกร็ด จังหวัดนนทบุรี
พ.ศ. 2509 คณะวิศวกรรมชลประทานได้เปลี่ยนชื่อมาเป็น "คณะวิศวกรรมศาสตร์" สังกัดมหาวิทยาลัยเกษตรศาสตร์ เมื่อวันที่ 1 มีนาคม พ.ศ. 2509
พ.ศ. 2513 ย้ายคณะฯ จากกรมชลประทาน ปากเกร็ด มาอยู่ในมหาวิทยาลัยเกษตรศาสตร์ บางเขน
พ.ศ. 2522 ย้ายภาควิชาวิศวกรรมเกษตร ภาควิชาวิศวกรรมชลประทาน และภาควิชาวิศวกรรมอาหาร จากมหาวิทยาลัยเกษตรศาสตร์ บางเขนไปดำเนินการ ณ วิทยาเขตกำแพงแสน จังหวัดนครปฐม
พ.ศ. 2535 รับวิทยาลัยการชลประทานเป็นสถาบันสมทบของมหาวิทยาลัยเกษตรศาสตร์
พ.ศ. 2542 พระบาทสมเด็จพระวชิรเกล้าเจ้าอยู่หัว ขณะดำรงพระอิสริยยศ สมเด็จพระบรม โอรสาธิราชฯ สยามมกุฎราชกุมาร ทอดพระเนตรนิทรรศการในโอกาสเสด็จพระราชดำเนินไปทรงเปิดอาคารปฏิบัติการวิศวกรรมการบินและอวกาศยาน สังกัดคณะวิศวกรรมศาสตร์ มหาวิทยาลัยเกษตรศาสตร์ บางเขน ซึ่งตั่งอยู่ภายในวิทยาเขตศรีราชา เลขที่ 199 ถนนสุขุมวิท หมู่ 6 ตำบลทุ่งสุขลา อำเภอศรีราชา จังหวัดชลบุรี  เมื่อวันที่ 14 กรกฎาคม 2542
พ.ศ. 2546 ตัดโอนภาควิชาวิศวกรรมเกษตร ภาควิศวกรรมชลประทาน และภาควิชาวิศวกรรมอาหารไปสังกัดคณะวิศวกรรมศาสตร์ กำแพงแสน
หน่วยงาน

ภาควิชา สำนัก สถาบัน และศูนย์ ภายในคณะวิศวกรรมศาสตร์ มีรายละเอียด ดังนี้
| --- | --- |
 สำนักเลขานุการ  ภาควิชาวิศวกรรมการบินและอวกาศ  ภาควิชาวิศวกรรมคอมพิวเตอร์  ภาควิชาวิศวกรรมเคมี  ภาควิชาวิศวกรรมเครื่องกล  ภาควิชาวิศวกรรมทรัพยากรน้ำ  ภาควิชาวิศวกรรมไฟฟ้า  ภาควิชาวิศวกรรมวัสดุ  ภาควิชาวิศวกรรมโยธา  ภาควิชาวิศวกรรมสิ่งแวดล้อม  ภาควิชาวิศวกรรมอุตสาหการ  สาขาวิชาวิศวกรรมไฟฟ้าเครื่องกลการผลิต:  สถาบันนวัตกรรมเทคโนโลยีสารสนเทศ  สถาบันวิศวกรรมป้องกันอัคคีภัย  สถาบันวิศวกรรมพลังงาน  สถาบันค้นคว้าและพัฒนาเทคโนโลยีการผลิตทางอุตสาหกรรม  ศูนย์นวัตกรรมวัสดุ  ศูนย์นิติสารสนเทศ  ศูนย์พัฒนาระบบคุณภาพ  ศูนย์คอมพิวเตอร์ทางวิศวกรรม  ศูนย์การศึกษาการจัดการการบำรุงรักษา  ศูนย์ฝึกอบรมระบบอุตสาหกรรมอัตโนมัติ  ศูนย์วิจัยและพัฒนาวิศวกรรมปฐพีและฐานราก  ศูนย์วิศวกรรมพลังงานและสิ่งแวดล้อม บางเขน  ศูนย์เชี่ยวชาญเฉพาะทางแม่พิมพ์ผลิตภัณฑ์ยาง  ศูนย์เชี่ยวชาญเฉพาะทางยานยนตร์พลังงานทางเลือก  ศูนย์เชียวชาญเฉพาะทางระบบสมองกลฝังตัวเพื่อการเกษตร  ศูนย์เทคโนโลยีความปลอดภัยสำหรับอาคารและโรงงานอุตสาหกรรม  ศูนย์วิจัยและฝึกอบรมการจัดการทรัพยากรและระบบภูมิสารสนเทศ (RM-GIS)  สถานีรับสัญญาณดาวเทียมจุฬาภรณ์ ศูนย์วิจัยเพื่อความเป็นเลิศทางวิชาการด้านการจัดการภัยพิบัติ
หลักสูตร

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  หลักสูตรวิศวกรรมศาสตรบัณฑิต (วศ.บ.) สาขาวิชาวิศวกรรมการบินและอวกาศ  สาขาวิชาวิศวกรรมคอมพิวเตอร์  สาขาวิชาวิศวกรรมเคมี  สาขาวิชาวิศวกรรมเครื่องกล  สาขาวิชาวิศวกรรมซอฟต์แวร์และความรู้  สาขาวิชาวิศวกรรมไฟฟ้า  สาขาวิชาวิศวกรรมไฟฟ้าเครื่องกลการผลิต  สาขาวิชาวิศวกรรมโยธา  สาขาวิชาวิศวกรรมโยธา-ทรัพยากรน้ำ  สาขาวิชาวิศวกรรมวัสดุ  สาขาวิชาวิศวกรรมสำรวจและสารสนเทศภูมิศาสตร์  สาขาวิชาวิศวกรรมสิ่งแวดล้อม  สาขาวิชาวิศวกรรมอุตสาหการ หลักสูตรวิทยาศาสตรบัณฑิต (วท.บ) สาขาวิชาการจัดการเทคโนโลยีการบิน หลักสูตรปริญญาตรีร่วมนานาชาติ 2 ปริญญา สาขาวิชาวิศวกรรมศาสตร์ (วิศวกรรมการบินและอวกาศ) และบริหารธุรกิจ |  หลักสูตรวิศวกรรมศาสตรมหาบัณฑิต (วศ.ม.) สาขาวิชาการจัดการวิศวกรรม  สาขาวิชาเทคโนโลยีการผลิตทางอุตสาหกรรม  สาขาวิชาเทคโนโลยีโครงสร้างเพื่อสิ่งแวดล้อมสรรค์สร้าง  สาขาวิชาเทคโนโลยีสารสนเทศและการสื่อสารสำหรับระบบฝังตัว  สาขาวิชาวิศวกรรมการบินและอวกาศ  สาขาวิชาวิศวกรรมการอาหาร  สาขาวิชาวิศวกรรมเกษตร  สาขาวิชาวิศวกรรมความปลอดภัย  สาขาวิชาวิศวกรรมคอมพิวเตอร์  สาขาวิชาวิศวกรรมเคมี  สาขาวิชาวิศวกรรมเครื่องกล  สาขาวิชาวิศวกรรมโครงสร้างพื้นฐานและการบริหาร  สาขาวิชาวิศวกรรมชลประทาน  สาขาวิชาวิศวกรรมทรัพยากรน้ำ  สาขาวิชาวิศวกรรมป้องกันอัคคีภัย  สาขาวิชาวิศวกรรมพลังงานและทรัพยากรเพื่อความยั่งยืน  สาขาวิชาวิศวกรรมไฟฟ้า  สาขาวิชาวิศวกรรมโยธา  สาขาวิชาวิศวกรรมวัสดุ  สาขาวิชาวิศวกรรมสิ่งแวดล้อม  สาขาวิชาวิศวกรรมอุตสาหการ วิทยาศาสตรมหาบัณฑิต (วท.ม.) สาขาวิชาเทคโนโลยีสารสนเทศ |  หลักสูตรปรัชญาดุษฎีบัณฑิต (ปร.ด) สาขาวิชาวิศวกรรมการอาหาร  สาขาวิชาวิศวกรรมเกษตร  สาขาวิชาวิศวกรรมคอมพิวเตอร์  สาขาวิชาวิศวกรรมเคมี  สาขาวิชาวิศวกรรมเครื่องกล  สาขาวิชาวิศวกรรมชลประทาน  สาขาวิชาวิศวกรรมทรัพยากรน้ำ  สาขาวิชาวิศวกรรมไฟฟ้า  สาขาวิชาวิศวกรรมโยธา  สาขาวิชาวิศวกรรมวัสดุ  สาขาวิชาวิศวกรรมสิ่งแวดล้อม  สาขาวิชาวิศวกรรมอุตสาหการ |
ทำเนียบคณบดี

ทำเนียบผู้บริหารนับตั้งแต่เป็นโรงเรียนช่างชลประทาน กรมชลประทาน จนมาเป็นคณะวิศวกรรมศาสตร์ มหาวิทยาลัยเกษตรศาสตร์ ในปัจจุบัน
| 0 | 1 | 2 |
| --- | --- | --- |
ทำเนียบคณบดีคณะวิศวกรรมศาสตร์ มหาวิทยาลัยเกษตรศาสตร์
| รายพระนามและรายนามคณบดี | ระยะเวลาในการดำรงตำแหน่ง |  |
| 1. หม่อมหลวงชูชาติ กำภู | พ.ศ. 2481 - พ.ศ. 2486 |  |
| 2. นายเฉลียว ทองอุทัย | พ.ศ. 2492 - พ.ศ. 2493 |  |
| 3. ขุนยันตรวิทย์ชลาทร | พ.ศ. 2493 - พ.ศ. 2494 |  |
| 4. หม่อมเจ้าฉลาดลบเลอสรร กมลาสน์ | พ.ศ. 2494 - พ.ศ. 2496 |  |
| 5. หม่อมหลวงถาวร สนิทวงศ์ | พ.ศ. 2496 - พ.ศ. 2503 |  |
| 6. นายสันทิศ วีรเธียร | พ.ศ. 2503 - พ.ศ. 2517 |  |
| 7. นายจิตต์ พิชญ์กุล | พ.ศ. 2517 - พ.ศ. 2521 |  |
| 8. รองศาสตราจารย์ ดร.บุญสม สุวชิรัตน์ | พ.ศ. 2521 - พ.ศ. 2525 (สมัยที่ 1) |  |
| 9. ผู้ช่วยศาสตราจารย์ ดร.วันชัย พานิชพัฒน์ | พ.ศ. 2525 - พ.ศ. 2529 |  |
| 10. รองศาสตราจารย์ ดร.บุญสม สุวชิรัตน์ | พ.ศ. 2529 - พ.ศ. 2535 (สมัยที่ 2) |  |
| 11. รองศาสตราจารย์ วุฒิชัย กปิลกาญจน์ | พ.ศ. 2535 - พ.ศ. 2545 |  |
| 12. อาจารย์ นนทวัฒน์ จันทร์เจริญ | พ.ศ. 2545 - พ.ศ. 2553 |  |
| 13. รองศาสตราจารย์ ดร.ธัญญะ เกียรติวัฒน์ | พ.ศ. 2553 - พ.ศ. 2557 |  |
| 14. รองศาสตราจารย์ ดร.พีรยุทธ์ ชาญเศรษฐิกุล | พ.ศ. 2557 - พ.ศ. 2565 |  |
| 15. ศาสตราจารย์ ดร.วันชัย ยอดสุดใจ | พ.ศ. 2565 - ปัจจุบัน |  |

หมายเหตุ คำนำหน้าพระนามและนามของผู้ดำรงตำแหน่งคณบดี เป็นคำนำหน้าพระนามและนามตามตำแหน่งทางวิชาการในขณะนั้น
อันดับและมาตรฐาน

ดูเพิ่ม: การจัดอันดับของมหาวิทยาลัยเกษตรศาสตร์
อันดับและมาตรฐาน > การจัดอันดับตามสาขาโดย ARWU, QS และ THE

| --- | --- |
ARWU Global Ranking of Academic Subjects 
Global – Engineering
ARWU Chemical Engineering: 401-500 (2020)
: 301-400 (2019)
: 301-400 (2018)

| --- | --- |
QS World University Rankings by Subject 
Global – Engineering & Tech. 
QS Engineering Mechanical, Aeronautical & Manufacturing: 451-500 (2022)
: 451-500 (2021)
: 451-500 (2020)
: 451-500 (2019)
QS Engineering Chemical : 301-350 (2022)
: 351-400 (2021)
: 351-400 (2020)
QS Electrical and Electronic Engineering : 451-500 (2022)

| --- | --- |
Times Higher Education World University Rankings by subjects 
Global 
THE Engineering: 801–1000 (2021)
THE Engineering & Tech.: 801+ (2020)
: 601-800 (2019)

ผลการจัดอันดับแยกตามสาขา ARWU Global Ranking of Academic Subjects พบว่ามหาวิทยาลัยเกษตรศาสตร์ได้รับการจัดอันดับให้ติดอันดับโลกในกลุ่ม Engineering สาขา Chemical Engineering อันดับที่ 301-400 ในปี 2018, อันดับที่ 301-400 ในปี 2019, และอันดับที่ 401-500 ในปี 2020
ผลการจัดอันดับแยกตามสาขา QS World University Rankings by Subject พบว่าในกลุ่ม Engineering & Technology สาขา Engineering Mechanical, Aeronautical & Manufacturing มหาวิทยาลัยเกษตรศาสตร์ได้รับการจัดอันดับให้ติดอันดับโลก อันดับที่ 451-500 ในปี 2019, อันดับที่ 451-500 ในปี 2020,, อันดับที่ 451-500 ในปี 2021, และอันดับที่ 451-500 ในปี 2022 ในสาขา Engineering Chemical ได้รับการจัดอันดับให้ติดอันดับโลก อันดับที่ 351-400 ในปี 2020 อันดับที่ 351-400 ในปี 2021 และอันดับที่ 301-350 ในปี 2022 และในสาขา Electrical and Electronic Engineering ได้รับการจัดอันดับให้ติดอันดับโลก อันดับที่ 451-500 ในปี 2022
การจัดอันดับมหาวิทยาลัยโลกแยกตามสาขาโดย Times Higher Education World University Rankings by subjects พบว่ามหาวิทยาลัยเกษตรศาสตร์ได้รับการจัดอันดับในสาขาวิศวกรรมและเทคโนโลยี (Engineering and Technology) อยู่ในอันดับที่ 601-800 ในปี 2019, ในอันดับที่ 801+ ในปี 2020, และได้รับการจัดอันดับในสาขาวิศวกรรม (Engineering) ในอันดับที่ 801–1000 ในปี 2021
อันดับและมาตรฐาน > ผลการประเมินคุณภาพผลงานวิจัยเชิงวิชาการโดย สกว.

ดูเพิ่ม: การประเมินคุณภาพผลงานวิจัยเชิงวิชาการโดย สกว.
สำนักงานกองทุนสนับสนุนการวิจัย หรือ สกว. ได้ทำการประเมินคุณภาพผลงานวิจัยเชิงวิชาการในด้านวิทยาศาสตร์และเทคโนโลยีสำหรับสถาบันอุดมศึกษาในประเทศไทย โดยแยกตามสาขาวิชาต่าง ๆ ซึ่งในการประเมินครั้งที่ 2 พ.ศ. 2553 ในกลุ่มสาขาวิชาวิศวกรรมศาสตร์ พบว่า คณะวิศวกรรมศาสตร์ มหาวิทยาลัยเกษตรศาสตร์ มีหน่วยงานได้รับการประเมินอยู่ในระดับ 5 (ดีมาก) และระดับ 4 (ดี) จำนวน 2 หน่วยงาน ใน 2 สาขา คือ สาขาวิศวกรรมอุตสาหการ (Industrial Engineering) โดยภาควิชาวิศวกรรมอุตสาหการ คณะวิศวกรรมศาสตร์ มหาวิทยาลัยเกษตรศาสตร์ และสาขาวิศวกรรมเคมี (Chemical Engineering) โดยภาควิชาวิศวกรรมเคมี คณะวิศวกรรมศาสตร์ มหาวิทยาลัยเกษตรศาสตร์
ต่อมาในการประเมินครั้งที่ 3 พ.ศ. 2554 ในกลุ่มสาขาวิชาวิศวกรรมศาสตร์ พบว่า คณะวิศวกรรมศาสตร์ มหาวิทยาลัยเกษตรศาสตร์ มีหน่วยงานได้รับการประเมินอยู่ในระดับ 4 (ดี) จำนวน 1 หน่วยงาน คือ สาขาวิศวกรรมระบบการผลิต โดยภาควิชาวิศวกรรมอุตสาหการ คณะวิศวกรรมศาสตร์ มหาวิทยาลัยเกษตรศาสตร์
ศิษย์เก่าดีเด่น

ดูเพิ่ม: รายนามบุคคลจากมหาวิทยาลัยเกษตรศาสตร์
สุวัจน์ ลิปตพัลลภ อดีตรองนายกรัฐมนตรี
ภูษณ ปรีย์มาโนช อดีตรัฐมนตรีประจำสำนักนายกรัฐมนตรี
ธีระ วงศ์สมุทร อดีตรัฐมนตรีว่าการกระทรวงเกษตรและสหกรณ์
ธีระ สลักเพชร อดีตรัฐมนตรีว่าการกระทรวงวัฒนธรรม
มานิต นพอมรบดี อดีตรัฐมนตรีช่วยว่าการกระทรวงสาธารณสุข
วิฑูรย์ สิมะโชคดี ปลัดกระทรวงอุตสาหกรรม
ชัยวัฒน์ ทองคำคูณ ปลัดกระทรวงคมนาคม
ปราโมทย์ ไม้กลัด อดีตอธิบดีกรมชลประทาน อดีตสมาชิกวุฒิสภากรุงเทพมหานคร
อานนท์ เหลืองบริบูรณ์ อธิบดีกรมทางหลวง
เทียนโชติ จงพีร์เพียร อธิบดีกรมการขนส่งทางบก
สมบัติ ศานติจารี อดีตผู้ว่าการการไฟฟ้าฝ่ายผลิตแห่งประเทศไทย
อดิศร เกียรติโชควิวัฒน์ อดีตผู้ว่าการการไฟฟ้าส่วนภูมิภาค
เสริมสกุล คล้ายแก้ว อดีตผู้ว่าการการไฟฟ้าส่วนภูมิภาค
พิพิธ พรหมสิทธิ์ อดีตผู้ว่าการการประปานครหลวง
ชวลิต สารันต์ อดีตผู้ว่าการการประปาส่วนภูมิภาค
ประเสริฐ อัตตะนันทน์ รองผู้ว่าการการรถไฟแห่งประเทศไทย
วุฒิชัย กปิลกาญจน์ สมาชิกสภานิติบัญญัติแห่งชาติ พ.ศ. 2557 อธิการบดีมหาวิทยาลัยเกษตรศาสตร์
พันธ์ศักดิ์ ศิริรัชตพงษ์ ผู้อำนวยการศูนย์เทคโนโลยีอิเล็กทรอนิกส์และคอมพิวเตอร์แห่งชาติ
ปรัชญา ไพศาลวิภัชพงศ์ วิศวกรในบริษัท Microsoft สำนักงานใหญ่ รัฐวอชิงตัน ประเทศสหรัฐอเมริกา
สมชาย ฉัตรรัตนา ผู้ช่วยผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ
เกียรติพงศ์ น้อยใจบุญ สมาชิกสภาที่ปรึกษาเศรษฐกิจและสังคมแห่งชาติ / ประธานบริษัท เอกรัฐวิศวกรรม จำกัด
ศุภรัตน์ ศิริสุวรรณางกูร นายกสมาคมอุตสาหกรรมยานยนต์
ชาตินัย เนาวภูต ผู้อำนวยการสำนัการโยธา กรุงเทพมหานคร